CONCURS DE CARTELLS AMB MOTIU DEL DIA INTERNACIONAL DE LA DONA I LA XIQUETA EN LA CIÈNCIA 4217 UD LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/54629)
  + [Valencià](/va/acuerdo/54024)






Selector de idioma

Leer

* [Español](/es/acuerdo/54773)
* [Valencià](/va/acuerdo/54707)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE CARTELLS AMB MOTIU DEL DIA INTERNACIONAL DE LA DONA I LA XIQUETA EN LA CIÈNCIA 3386 TB LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===================================================================================================================================================================================

Secretaria General

Butlletí Oficial Universitat d'Alacant





CONCURS DE CARTELLS AMB MOTIU DEL DIA INTERNACIONAL DE LA DONA I LA XIQUETA EN LA CIÈNCIA 3201 WM LA UNIVERSITAT D'ALACANT

Data d'aprovació
:   10/12/2024

Data de publicació
:   11/12/2024

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/54764)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/54259)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/54459)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE CARTELLS AMB MOTIU DEL DIA INTERNACIONAL DE LA DONA I LA XIQUETA EN LA CIÈNCIA 4829 UI LA UNIVERSITAT D'ALACANT&url=https://www.boua.ua.es/va/acuerdo/54261)

**Títol:** CONCURS DE CARTELLS AMB MOTIU DEL DIA INTERNACIONAL DE LA DONA I LA XIQUETA EN LA CIÈNCIA 2093 IX LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dimarts, 10 de desembre de 2024

CONCURS DE CARTELLS AMB MOTIU DEL DIA INTERNACIONAL DE LA DONA I LA XIQUETA EN LA CIÈNCIA 7850 UZ LA UNIVERSITAT D'ALACANT

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'un premi a l'estudiantat de la Facultat de Ciències que concurse a través de cartells per al Dia Internacional de la Dona i la Xiqueta en la Ciència 2025.

2.    Requisits de les persones beneficiàries

Podran participar en aquest concurs l'estudiantat de la Facultat de Ciències de la Universitat d'Alacant matriculat durant el curs acadèmic 2024-2025.

Cada participant podrà presentar-hi com a màxim dos cartells. Els treballs han de ser íntegrament originals i inèdits.

3.    Nombre i dotació dels premis

Es concedirà un nombre màxim d'1 premi, d'un import de 200 €.

L'autor/a premiat/da haurà d'assistir personalment al lliurament del premi que es farà en el Deganat de la Facultat i que serà comunicat amb suficient antelació.

4.    Termini i procediment de presentació de sol·licituds

4.1 Termini de presentació

La convocatòria es publicarà en el BOUA amb caràcter informatiu prèviament a la publicació de l'extracte en el DOGV.

- El termini de presentació de cartells per al concurs s'obrirà a partir del 8 de gener del 2025 fins al 4 de febrer del 2025.

-  Exposició pública de les obres presentades: tots els cartells seran exposats en els taulers situats en la planta baixa de la fase II de la Facultat de Ciències. Els cartells no premiats podran ser recollits personalment pels autors o les autores des del 24 de febrer del 2025 en la consergeria de la fase II.

4.2    Procediment de presentació

Els cartells hauran de ser presentats, obligatòriament, en format pdf a través del formulari que, a aquest efecte, serà habilitat en la pàgina web de la Facultat de Ciències <https://ciencias.ua.es/va/activitats/dona-xiqueta-ciencia/concurs-de-cartells-dia-internacional-de-la-dona-i-la-xiqueta-en-la-ciencia.html> El nom de l'arxiu haurà de ser el títol del cartell.

Aquest procediment no és aplicable als cartells elaborats manualment de manera directa sobre paper o cartolina que hauran de presentar-se en la secretaria de la Facultat de Ciències. Al cartell s'adjuntarà un sobre tancat amb el títol del cartell (escrit per fora) que contindrà un full amb les dades personals de l'autor/a: nom i cognoms; DNI/NIE o passaport, telèfon i correu electrònic.

Els requisits del o dels cartells són:

-  El tema del cartell estarà relacionat amb el Dia Internacional de la Dona i la Xiqueta en la Ciència i podrà realitzar-se amb qualsevol tècnica artística, sempre que no en dificulte la reproducció.

-  La grandària del cartell serà DIN-A3.

-  Hi ha d'aparèixer obligatòriament "Dia Internacional de la Dona i la Xiqueta en la Ciència" i el logo oficial de la Facultat de Ciències i Universitat d'Alacant, disponibles en la web:

·         <https://ciencias.ua.es/es/imagenes/logos-facultad/logo-facultad.jpg?noCache=9285520153do>

·         <https://ciencias.ua.es/es/imagenes/logos-facultad/logos-ciencias-blanco-para-fondos-oscuros.png?noCache=8740996333ig>

La participació en el present concurs implica l'acceptació d'estes bases. L'incompliment d'alguna d'elles donarà lloc a la desqualificació del concursant o de la concursant.

Qualsevol altre aspecte no inclòs en estes bases serà resolt, si és el cas, per la comissió de valoració.

5.    Criteris d'adjudicació

La Comissió de Valoració desestimarà qualsevol obra composta per elements que no siguen íntegrament originals i inèdits i que puguen ser copiats de qualsevol base de dades gràfica. No s'admetrà cap cartell els drets de propietat intel·lectual del qual no pertanguen totalment i sense excepció a la persona participant en el concurs.

La Comissió de Valoració tindrà en compte per a la valoració de les obres els següents criteris:

|  |  |
| --- | --- |
| Criteri | Puntuació |
| Composició i estil | fins a 4 punts |
| Adequació a la temàtica a la qual es presenta | fins a 2 punts |
| Rigor científic o representativitat | fins a 2 punts |
| Originalitat | fins a 2 punts |

La comissió es reserva el dret a no celebrar el concurs en el cas que s'hi inscriguen menys de 5 participants.

6.         Òrgan gestor i Comissió de Valoració

6.1 Òrgan gestor

L'òrgan gestor de la convocatòria és la degana de la Facultat de Ciències, que s'encarrega de l'ordenació i la instrucció del procediment i acorda totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució. Les dades de contacte són [eisq.qqcetpfq@vk.fc](mailto:decf.hofjdfdj@rs.no).

Quan la sol·licitud no reunisca els requisits de la convocatòria, es notificarà a la persona sol·licitant perquè realitze l'esmena en el termini de 3 dies hàbils.

6.2 Comissió de Valoració

La Comissió de Valoració realitzarà l'avaluació de les sol·licituds admeses i elaborarà un informe de valoració. La resolució de concessió de premis es publicarà en la pàgina web de la Facultat de Ciències, [https://ciencias.ua.es/es/actividades/mujer-nina-ciencia/concurso-de-carteles-dia-internacional-de-la-mujer-y-la-nina-en-la-ciencia.html](https://ciencias.ua.es/va/activitats/dona-xiqueta-ciencia/concurs-de-cartells-dia-internacional-de-la-dona-i-la-xiqueta-en-la-ciencia.html)

La comissió tindrà la següent composició:

-  La degana de la Facultat de Ciències o persona que la substituïsca, que actuarà com a presidenta.

-  La vicedegana de Responsabilitat Social i Igualtat de la Facultat de Ciències o persona que la substituïsca.

-  El/la president/a de la Delegació d'Estudiants o persona que la substituïsca.

-  L'administradora de centre o persona que la substituïsca del col·lectiu del PTGAS.

-  Un/a tècnic/a pertanyent al Taller d'Imatge de la Universitat d'Alacant.

La comissió emetrà la decisió i citarà el cartell premiat únicament amb el seu títol, i després coneixerà la identitat de l'autor/a per a elaborar l'informe de valoració del concurs.

Els membres de la comissió de valoració firmaran un document d'absència de conflicte d'interessos ([DACI](https://sge.ua.es/va/subvencions/models-subvenciones.html)).

7.    Resolució i publicació dels resultats

Atès el principi de transparència recollit en la Llei 40/2015, de 1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació es faran en la pàgina web [https://ciencias.ua.es/va/activitats/concurs-de-cartells-dia-internacional-de-la-dona-i-la-xiqueta-en-la-ciencia.html](https://ciencias.ua.es/va/activitats/dona-xiqueta-ciencia/concurs-de-cartells-dia-internacional-de-la-dona-i-la-xiqueta-en-la-ciencia.html), que substitueix la notificació a les persones interessades i té els mateixos efectes.

A partir de l'endemà de la publicació de la resolució provisional, les persones interessades tindran un termini de 5 dies hàbils per a la presentació de les al·legacions que consideren pertinents a través del correu electrònic de la Facultat de Ciències [fylv.hysgbraw@rx.ve](mailto:gznw.xxvjymgi@rm.em), l'assumpte dels quals ha de ser "Concurs de cartells amb motiu del Dia Internacional de la Dona i la Xiqueta en la Ciència 2025".

8.    Marc legal i pressupostari

Aquesta convocatòria amb codi 2025SBV0011 serveix de base reguladora i serà incorporada en el Pla Estratègic de Subvencions 2025-2027 de la Universitat d'Alacant, el qual es troba en procés d'elaboració i pendent d'aprovació.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 200 euros, serà sufragada amb càrrec al capítol IV 02967L9752 del pressupost de la Facultat de Ciències. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'hi aplicaran les disposicions fiscals vigents.

9.    Obligació de les persones beneficiàries

Els autors o les autores dels cartells cediran, respectivament, tots els drets sobre aquests permesos per la legislació corresponent en favor de la Facultat de Ciències, que es reserva el dret d'editar-los i utilitzar-los, sense afany de lucre i esmentant-ne sempre l'autor/a.

Una vegada publicada la resolució de concessió de premis, la persona beneficiària, per a fer efectiu el pagament dels premis, hauran d'emplenar:

-      la [declaració responsable](https://ciencias.ua.es/va/activitats/dona-xiqueta-ciencia/documents-imagenes/model-03-declaracio-responsable.pdf), que haurà de presentar-se abans de la resolució definitiva de concessió.

-      la [fitxa de tercers](https://ciencias.ua.es/va/activitats/documentos/modelo-01-fitxer-de-tercers-val.pdf) juntament amb la còpia del document d'identitat en vigor.

Aquests documents s'hauran d'enviar al correu electrònic de la Facultat de Ciències [dsfc.kvucovrh@cc.gc](mailto:nslc.vrrbwcgq@cd.jt), l'assumpte dels quals ha de ser "Concurs de cartells amb motiu del Dia Internacional de la Dona i la Xiqueta en la Ciència 2025".

L'activitat subvencionada ha de realitzar-se entre l'any d'inici 2025 i l'any de finalització 2025.

Les persones participants en el concurs seran responsables de les reclamacions que es pogueren produir per drets de propietat intel·lectual o d'imatge.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant o bé a través de la seu electrònica [https://seuelectronica.ua.es/](https://seuelectronica.ua.es/va/index.html).

La informació addicional i detallada sobre protecció de dades, els vostres drets i la política de privacitat de la Universitat d'Alacant podeu consultar-la en l'enllaç següent: <https://seuelectronica.ua.es/va/privadesa.html>.

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei Orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 9 de desembre de 2024

El rector en funcions,

PD de signatura, la vicerectora d'Igualtat, Inclusió i Responsabilitat Social

(Resolució de 3 d'octubre de 2024)

Eva Espinar Ruiz





[Carretera Sant Vicent del Raspeig s/n  
03430 Sant Vicent del Raspeig - Alacant  
 Tel. 76 476 6716 - Fax 17 361 9482](https://www.google.es/maps/@61.716976,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12273&trk=tyah&trkInfo=tarId%0K9757654412866%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)